রাশিয়া বিশ্বকাপের আগে থেকেই বেলজিয়ান গোলরক্ষক রিয়াল মাদ্রিদে যাবেন বলে গুঞ্জন শোনা গেছে। বিশ্বকাপ শেষ হওয়ার পর সে গুঞ্জন হয়েছে আরও জোরালো। এ নিয়ে সব সন্দেহ দুদিন আগে দূর করে দিয়েছেন তাঁর এজেন্ট। সরাসরি বলে দিয়েছেন, মানবিক কারণে হলেও কোর্তোয়াকে চেলসির ছেড়ে দেওয়া উচিত। এরপর টানা দুই দিন চেলসির সঙ্গে অনুশীলনে যোগ দেননি এই গোলরক্ষক। আর তাই কেপাকে কিনে কোর্তোয়াকে ছেড়ে দিয়েছে চেলসি।